Erilaiset oppijat työpaikoilla | Opetushallituksen osarahoittama neljän oppilaitoksen yhteishanke\nErilaiset oppijat työpaikoilla\nOpetushallituksen osarahoittama neljän oppilaitoksen yhteishanke\nEROT –hanke on syntynyt aikuisopiskelijoiden, oppilaitosten ja organisaatioiden tarpeesta. On arvioitu, että jopa 20 %:lla väestöstä on jonkin tasoista oppimisen vaikeutta, kuten esimerkiksi vaikeuksia lukemisessa ja kirjoittamisessa, vieraissa kielissä, matematiikassa, muistamisessa ja keskittymisessä. Nämä vaikeudet eivät ilmene ainostaan aikuisen opinnoissa, vaan ne heijastuvat myös työhön ja työssä tapahtuvaan oppimiseen. Jatkuvasti muuttuva ja uudistuva työelämä asettaa paineita jatkuvalle ja tehokkaalle oppimiselle sekä yksilön että organisaatioden näkökulmasta. Aikuisten opinnoissa ja osaamisen kehittämisessä työpaikalla tapahtuva oppiminen on usein iso osa oppimista. Siksi on tärkeää, että työntekijöitä tuetaan ja ohjataan oppimaan hyvin myös työpaikoilla.\nEROT –hanke on neljän Elinkeinoelämän oppilaitoksiin kuuluvan oppilaitoksen yhteinen hanke, jota osarahoittaa Opetushallitus. Hankkeen tavoitteena on yhdessä oppilaitosten ja työelämän toimijoiden kanssa rakentaa toimintamallia, jolla erilaiset oppijat tunnistetaan paremmin ja miten heitä osataan tukea oikeanlaisin menetelmin työpaikalla. Lisäksi tavoitteena on lisätä tietoisuutta oppimisen haasteista ja vaikutuksista työhön, vähentää opintojen keskeyttämistä, kehittää työpaikkakouluttajien ja perehdyttäjien osaamista koulutuksilla sekä tuottaa materiaalia ja työkaluja ohjaamiseen.\nHankkeen aikana syntynyttä verkkomateriaalia laitetaan hankesivuille ja se on vapaasti kaikkien käytettävissä.\nOppijan oppimisvaikeuksien tunnistamisesta pyritään luomaan myönteinen asia, sillä oppimisen haasteet eivät estä työssä- tai opinnoissa menestymistä. Oppija saa positiivisia oppimiskokemuksia ja mahdollisuuden työpaikoilla tapahtuvan oppimisen tavoitteiden saavuttamiseen tarvittavilla tukitoimilla. Työpaikkakouluttajan tuella voidaan vahvistaa oppijan ammatti-identiteettiä ja opiskelutaitoja.\nTyöpaikkakouluttaja saa tukea ja työkaluja työpaikalla tapahtuvaan oppimisen ohjaamiseen erilaisen oppijan näkökulmasta. Työpaikkakouluttajalla on mahdollisuus osallistua syventävään koulutukseen ja saada vertaistukea myös muilta ohjaajilta. Uutta ohjausosaamista voidaan hyödyntää organisaatiossa laajemminkin, esimerkiksi uuden työntekijän perehdyttämisessä.\nOrganisaatio saa käyttöönsä erilaiseen oppijuuteen liittyvää materiaalia sekä koulutusta aiheesta. Työpaikkakouluttajina toimivat henkilöt saavat uutta osaamista, jota voidaan hyödyntää organisaatiossa laajemminkin. Organisaatiolla on mahdollisuus osallistua yhdessä oppilaitosten kanssa työpaikalla tapahtuvan oppimisen kehittämiseen ja näin varmistaa hankkeen työelämälähtöisyys.\nOppilaitoksessa osaaminen erilaisesta oppijuudesta kasvaa: tunnistaminen, henkilökohtaistaminen ja erilaisen oppijan ohjaustyö kehittyvät ja laajenevat oppilaitosten verkostoihin.\nHankkeen vaikuttavuutta mitataan mm. työpaikoilla tehtävällä alku- ja loppukyselyllä.\nHankkeen alkukartoitus tehtiin joulukuussa 2012 oppilaitosten verkostoissa oleville työpaikoille; työpaikkakouluttajille, työnantajille ja opiskelijoille. Alkukartoitus vahvisti hankehaussa esitettyjä olettamuksia siitä, että työpaikoilla tarvitaan lisää tietoa ja tukea erilaiseen oppijuuteen.\nTutustu alkukyselyn tuloksiin täältä:\nEROT-hankkeen loppukartoitus tehtiin marraskuussa 2013.\nEROT- hankkeen tulosten yhteenveto\nEROT-hankkeen esitteen löydät täältä:\nErilainen oppija työelämässä-videot\nKesällä 2013 valmistui EROT-hankkeen tuottamat videot ”Erilainen oppija työelämässä”, joille on haastateltu useita erilaisia oppijoita.\nErilaiset oppijat kertovat mm. monenlaisista tavoista oppia, työolosuhteiden järjestelyistä ja apuvälineiden käytöstä työelämässä.\nHankkeessa on tehty viisi videota erilaisesta oppijuudesta työelämässä:\nVideot löytyvät osoitteesta: http://www.youtube.com/user/rastoroy\nEROT-HANKE MUKANA SEMINAAREISSA JA TAPAHTUMISSA:\nTI 4.6. klo 12 – 16 OPPIMISVAIKEUDET – Mitäs ne työelämään kuuluu? -seminaari FINVAssa\nRiitta Hämäläinen ja Leila Pirskanen\nTilaisuudessa oli noin 30 osallistujaa oppilaitoksista ja eri organisaatioista. Osallistujat edustivat mm. työnantajia, työpaikkakouluttajia, oppilaitosten edustajia sekä aikuisopiskelijoita.\nPalautteet tilaisuudesta olivat positiivisia. Katso palautteet tästä.\nTilaisuus vastasi palautekyselyn perusteella osallistujien odotuksia ja lisäsi tietoisuutta erilaiseen oppijuuteen liittyvissä asioissa keskiarvon ollessa 4,42 (asteikolla 1 – 5).\nOsallistujat pitivät erityisesti kokemusasiantuntijan puheenvuoroista sekä esitetystä materiaalista oman työn tukemiseksi.\nOpetushallituksen Laatua laivalla- seminaari 26. – 27.8.2013 Tallinnassa\nInnostu oppimaan- tapahtuma 4.9.2013 Vanhalla ylioppilastalolla\nEROT-hankkeen esittelyä Rastorin ja Erilaisten oppijoiden liiton osastoilla\nNäyttötutkintomestari-seminaari Ikaalisten kylpylässä 26.-27.9.2013\nTI 1.10.2013 Erilaisen oppimisen hullut päivät\nUteliaisuus ja unelmat – niistä saadaan siivet kantavat tiistaina 1.10 klo 11.00 -18.00 Erilaisen oppimisen keskuksessa, Vilhonkatu 4, Helsinki (Kaisaniemi) EROT-hankkeen esittely klo 13:55 14:35\nMikä? Uteliasta, tutkivaa ja moniaistista oppimista ja monenlaisia oppimisen keinoja ja apuvälineitä. Musiikkia, rytmiä, liikettä, tanssia, teatteria sarjakuvaa ja paljon muuta oppimisen ja hyvinvoinnin tukena. Toiminnallinen erilaisen oppimisen päivä. Luentoja, tietoiskuja, näytetunteja, lukitarinoita, keskusteluja, taidetuokioita, lukineuvontaa, apuvälineitä ja paljon muuta. Kenelle? Erilaisille oppijoille, vanhemmille, ammattilaisille. Kaikille, joita erilainen oppiminen, monenlaiset tavat, keinot ja konstit kiinnostavat. Järjestäjä: Erilaisten oppijoiden liitto, Helsingin seudun erilaiset oppijat ja Nuoret erilaiset oppijat Mitä maksaa? Tapahtuma on avoin ja maksuton kaikille oppimisesta ja oppimisen pulmista kiinnostuneille. Ennakkoilmoittautumista ei vaadita.\nLisätiedot: www.erilaistenoppijoidenliitto.fi tai puh. 09-4763 6666\nLauantaina 5.10.2013 Erilaisten oppijoiden tapahtuma Hämeenlinnassa\nOpso ry: Syysseminaari 19. – 20.11.201\nTiedotustilaisuus hankkeen tuloksista keskiviikkona 11.12.2013 klo 8.30- 10.30 AnnaK (Annankatu 24).\nOppimisvaikeudet käsittelyssä keskiviikkona 11.12.2013\nOpetushallituksen osarahoittama EROT-hanke järjestää aamukahvitilaisuuden, jossa kuulet lyhyitä puheenvuoroja siitä, miten oppimisvaikeuksia voidaan tunnistaa työpaikoilla ja miten erilaisia oppijoita tuetaan työssä apuvälineillä sekä työolosuhteiden järjestelyillä. Tilaisuudessa on mahdollisuus tutustua myös hankkeessa tehtyihin videohaastatteluihin oppimisen haasteiden tunnistamisesta, ilmenemisestä ja apuvälineistä.\nAika: 11.12. klo 8.30-10.30 Paikka: Anna K, Annankatu 24, Helsinki\n8.45 Tukea työpaikalla erilaisille oppijoille – EROT-hanke Rehtori Hanne Paila, Rastor Oy\n8.55 Elinikäisen oppimisen monenlaiset haasteet Opetusneuvos Tuula Sumkin, Opetushallitus\n9.05 Oppimisvaikeudet – mitä se työelämään kuuluu? Toiminnanjohtaja Varpu Taarna, Erilaisten oppijoiden liitto\n9.15 Miksi mukana EROT-hankkeessa? Kokemusasiantuntija Titta Haapanen, Valtiokonttori\n9.25 Työelämän näkökulma Yritysyhteyspäällikkö Nora Rantapere, LähiTapiola\n9.35 Työolosuhteiden järjestelytuki työpaikoille Ylitarkastaja Patrik Tötterman, Työ- ja elinkeinoministeriö\n9.45 EROT-videoiden esittely 10:00 Kysymyksiä ja keskustelua\nIlmoittaudu tilaisuuteen alla olevasta linkistä 2.12. mennessä.\nTiedotustilaisuudessa esitetyt materiaalit:\nHanne Paila, Rastor Oy: Hanne_Pailan_alustus\nVarpu Taarna; Erilaisten oppijoiden liitto ry: Varpu_Taarnan_alustus\nPatrik Tötterman, TEM: Patrik_Tottermanin_alustus\nTyöpisteen tiedotustilaisuudesta julkaiseman artikkelin ”Oppimisvaikeudet piinaavat monia työpaikoilla” löydät sivun alapalkista.\nEROT-hanke päättyy 31.12.2013\nErilainen oppija ja työelämä\nTyöpisteen artikkeli "Oppimisvaikeudet piinaavat monia työpaikoilla"\nTervetuloa EROT-hankkeen sivuille!\nOlet saapunut Opetushallituksen tukeman Erilaiset oppijat työyhteisössä -hankkeen sivuille.


Pelican Pete - Lisäominaisuudet + Pelattavuus & Yhteenveto\nPelican Pete kolikkopeli on peräisin Aristocrat pelitoimittajalta. Se vie sinut suoraan meren rannalle ja keloilla näemme tietysti pelikaaneja ja kauniin auringonlaskun. Grafiikat ovat melko pelkistetyt, mutta pirteät. Bonusominaisuuksia on muutamia ja niihin kuuluu esimerkiksi ilmaiskierroksia, scattereita ja wild symboleita. Jos onni on puolellasi, saatat napata suuria voittoja. Lue pelin arvostelu alta ja kokeile sitä itsekin jo tänään joko ilmaiseksi tai oikealla rahalla.\nPelican Pete on rahapeli, jossa pääset ihastelemaan kaunista auringonlaskua ja metsästämään aarrearkkuja. Keloilla nähdään pelikaani, jonka nokka on pullollaan rahaa – ehkä se pitää hallussaan sinun voittojasi. Pelin pelaaminen on helppoa ja sujuvaa ja pelikokemus on kaiken kaikkiaan varsin erinomainen. Bonusominaisuuksiin kuuluu kourallinen hauskoja ominaisuuksia, kuten ilmaiskierroksia ja wildejä.\nPelican Pete kolikkopelin palautusprosentti on melko alhainen, nimittäin vajaa 95%. Se on tavallista keskiarvoa hieman alempi. Alin mahdollinen panos voi olla vain 50 senttiä, joten pienen pelikassan omaavat pelaajat pääsevät hyvin alkuun. Maksimipanos 5 euroa per kierros. Panoshaarukka on hyvin kapea eikä high rollereille ole saatavilla suuria panoksia. Pienistä panoksista huolimatta saatat silti napata muhkeita voittoja.\nPelikentältä löytyy 5 kelaa ja 4 riviä sekä 50 voittolinjaa. Voittolinjojen määrää voi halutessaan säätää 1-5 väliltä.\nPelican Pete peruspeli\nPelican Pete slotti sijoittuu meren rannalle ja näemme taustalla kauniin merimaiseman. Perussymboleita löytyy yhteensä 11 kappaletta, joista pienimpiä voittoja maksavat korttipakasta tutut kuviot 9, 10, J, Q, K ja A. Suurempia voittoja voit napata esimerkiksi meritähdellä, ankkurilla, aarrearkulla, kalalla ja auringonlaskulla. Lisäksi pelissä on mukana wild symboli sekä scatter.\nPelin visuaalinen toteutus on melko pelkistetty eikä grafiikoissa ole mitään kovin sävähdyttävää. Väriä tosin riittää ja toteutus on pirteä.\nJotta voit aloittaa pelaamisen, sinun tulee asettaa peliin sellainen panos, joka sopii omaan budjettiisi. Päätä sitten, että pelaatko slottia mieluummin kierros kerrallaan vai käytätkö hyväksesi automaattipeliä, joka nopeuttaa pelaamista.\nLisätietoja pelistä voi lukea halutessaan klikkaamalla pelin alalaidassa olevaa kysymysmerkkiä. Löydät esimerkiksi tietoa symboleista, voittolinjoista ja bonuksista.\nPelican Pete on kaiken kaikkiaan hyvin pelkistetty slotti ja sen bonusominaisuudet ovat samaa luokkaa. Mukana on vain kourallinen lisäominaisuuksia. Ne voivat kuitenkin olla parhaimmillaan hyvin tuottoisia.\nPelissä on mukana wild symboli, eli pelikaani, joka voi tuoda sinulle muhkeita voittoja osuessaan voittoyhditelmän osaksi. Se korvaa kaikki muut symbolit, paitsi scatterin ja se esiintyy keloilla 2, 3 ja 4.\nIlmaiskierrokset voit käynnistää nappaamalla keloille ainakin 3 scatteria. Niitä saa 10 kappaletta ja niiden aikana saamasi wildit muuttuvat tahmeiksi. Ne pysyvät paikallaan kierrosten loppuun saakka.\nKun saat voittoja, saat halutessasi yrittää tuplata voittosi. Valitsemalla tuplausominaisuuden, sinun tulee arvata kortin väri ja maa. Jos arvaat oikein, saat voittosi tuplana. Jos arvaat väärin, menetät voittosi. Ole siis tarkkana tuplausominaisuuden kanssa.\nPelican Pete on optimoitu toimimaan hienosti myös mobiililaitteissa. Slotin käytettävyys ja pelattavuus ovat erinomaisia ja pelikokemus kaiken kaikkiaan laadukas. Pääset aloittamaan pelin pelaamisen siis joko tietokoneella tai mobiilissa.\nJotta peliä voi pelata mobiilissa, sinun tulee vain valita luotettava nettikasino ja siirtyä sille oman laitteen selaimessa. Erillisen sovelluksen lataaminen ei siis ole tarpeen. Pelaaminen onnistuu ainakin kaikilla Androidin ja Applen laitteilla. Latausaika on vain muutamia sekunteja.\nVärikkään pirteä Pelican Pete on yksinkertainen ja suoraviivainen peli. Sen pelaaminen onnistuu helposti pienellä panoksella, nimittäin maksimissaankin panos on vain 5 euroa. Se on huono juttu high rollereille, mutta pienen panoksen omaavat pelaajat ovat takuulla tyytyväisiä. Bonusominaisuuksia ei ole kovin montaa, mutta niitä on mukana kourallinen ja ne voivat olla parhaassa tapauksessa tuottoisia.\nVoit aloittaa slotin pelaamisen vaikka jo tänään ilmaiseksi tai oikealla rahalla. Valitse vain Aristocratin pelejä tarjoava nettikasino ja aloita pelaaminen. Samalla kannattaa napata itselleen kasinobonuksia ja tarjouksia. Pidä silmällä myös kasinon kampanjasivuja uusien bonusten varalta ja liity samalla sähköpostilistalle.


JILLAN BLOGI: 22. luukku\nTänään sunnuntaina sai sytyttää neljä adventtikynttilää. Viikot ovat vierähtäneet niin nopeasti ! Jouluaattoonkin on enää kaksi yötä. Yhden päivän aikana täytyy vielä tehdä pikainen kierros ruokakauppaan sekä siivota kotia. Sen jälkeen kaikki alkaa olla valmista :)\nOlen niin tyytyväinen, että päätin päästää itseni helpommalla tänä jouluna yhden asian suhteen - ja se on lahjat. Muutama perhe kaukana täältä meidän hyvinvointivaltiosta sai oman vuohen :) Toivotaan vuohille pitkää ikää ja paljon iloa ja hyötyä perheille.\nJa täytyy myöntää, että kaikki muukin tässä joulussa tuntuu niin helpolle ja luonnolliselle. Kuusen hankin ajoissa - joskin suuruuden hulluus iski kauppoja tehdessä, eikä koristeet riitä kauniisti edes kuusen toiselle puolelle ... Muutoin kodin koristelu on minimaalista. Kynttilöitä, kukkia, valot. Yksi ihana paljettityyny :)\nRuokapuoli puolestaan on naurettavan helppoa, sillä seuraavat kolme päivää nautitaan viiden tähden jouluruuasta vanhempien luona ... ;)\nTänään tehtiin viimeinen pyörähdys Stockalla, missä ei, ihme ja kumma, ollut minkäänlaista ryysistä! Sai ihan rauhassa poimia muutaman alennuksessa olleen joulupallon koriin ja valikoida herkkuleivoksia leipomosta kotiin.\nHerkkujen syömisen jälkeen on kerennyt ihailla äidin kuusta ja käydä liikuttamassa pojat. Torstenilla ratsastin, Into oli kentällä henkisenä tukena mukana ;) Ihanat pojat tunkivat taskuihin ja suorastaan vaativat hellittelyä, rapsutuksia ja nameja!\nEttä rentoa on, ei voi muuta sanoa :) Miten sinun jouluvalmistelusi ovat sujuneet? Onko vielä asioia tekemättä vai kaikki jo valmiina?\nTunnisteet: joulukalenteri, koti, lifestyle, ruoka\nAnonyymi 22. joulukuuta 2013 klo 22.28\nMistä noita vuohia saikaan? Tarttis vielä keksii nimittäin lahja eräälle, jolla on jo kaikkea ja "kummivuohi" kuulostais just sopivalta hänelle ;) Mulla ei ihan vielä stressi hellitä, kun huomenna ois edessä tärkeä työhaastattelu, joten pyydäpä ylisöpöjä poikiasi pitämään kavioita mulle! ;)\nJilla 22. joulukuuta 2013 klo 22.44\nItse ostin vuohet täältä;\nHurjasti tsemppiä työhaastatteluun, täällä pidetään kaviot ja peukut pystyssä :)\nEmmi Nalle 23. joulukuuta 2013 klo 0.21\nMeidän jouluvalmistelut on onneksi jo tehty, enää odotetaan aattoa :) minä istun vielä yhden yön töissä ja menen aattoaamuna suoraan tallille -joulua ja vapaita odotellessa!\nJilla 24. joulukuuta 2013 klo 1.19\nHyvää työyötä sinne! :)\nsalla 23. joulukuuta 2013 klo 5.14\nMä kuvittelin että mulla oli aikataulut ja suunnitelmat hallussa... ja jälleen kerran joudun myöntämään että kuvitteleminen on täysin turhaa. Maailma on täynnä muuttujia.\nNo sillä mennään mitä annetaan, ja asioilla on tapana järjestyä.\nJos luoja suo niin joulu saapuu tähänkin taloon, ja jos fortum suostuu toimittamaan sähköä niin ruuatkin valmistuvat ;)\nJoo, hyvinhän kaikki järjestyi - vaikka ei käy kateeksi Prisman kassajonot ;))\nAnonyymi 29. tammikuuta 2014 klo 15.40\nOnneksi luin näitä vanhempia tekstejäsi,hoksin nimittäin kuvassa juuri sellaisen lasisen ja jalallisen kakku-/leivoskuvun mitä olen jo pitkään etsinyt. Mistä oi mistä tuollaisia saa!!??\nJilla 29. tammikuuta 2014 klo 21.08\n:) Valitettavasti nuo kaksi eivät ole samaa sarjaa. Alusta on sian, mutta niin vanha, ettei sitä enää tehdä. Kupu puolestaan on Tarjoustalosta (?), edullinen ja varmasti löytyy vielä, ainakin samantyyppistä :)


Niemelä, Marko (2016)\nAggressiivinen tervasroso on noussut viljelytaimikoiden ongelmaksi Pohjois-Suomessa ja taudin torjumiseksi tarvitaan uutta tutkimustietoa. Tämän tutkimuksen tavoitteena on selvittää, miten taimikon perkaus eri tavoilla on vaikuttanut tervasrosoisuuteen metsikön ensiharvennusvaiheessa ja miten tarkkaan tervasrosoiset puut saadaan poistettua ensiharvennuksen yhteydessä. Lisäksi tarkastellaan, miten koron sijaintikorkeus ja tervasrosopuiden merkintä vaikuttavat tervasrosopuiden havaitsemiseen ja puun poistamiseen käsittelyn yhteydessä.\nTutkimusalue sijaitsee Hirvaan Kuusikkoselässä Rovaniemellä. Kuuteen lohkoon jaetulle, kuuden hehtaarin kokoiselle tutkimusalueelle on istutettu mäntyä vuonna 1974. Kussakin lohkossa on neljä ruutua, jotka on taimikon perkauksen yhteydessä käsitelty eri tavoin. Kokeen männyistä 29 prosentilla on tervasrosokoro rungossa. Koe inventoitiin ennen (touko–kesäkuu 2015) ja jälkeen (huhtikuu 2016) harvennuksen.\nVähiten tervasrosoa oli ruuduilla, jotka oli jätetty käsittelemättä taimikon perkauksen yhteydessä. Koivusekoitus vähentää tervasrosoa huomattavasti. Tervasrosoiset puut olivat rinnankorkeudelta keskimäärin noin 1,7 senttimetriä paksumpia kuin terveet puut. Tervasroso onnistuttiin poistamaan harvennuksessa lähes kokonaan ja puiden merkitsemisellä on suuri vaikutus puiden poistamiseen. Yli viidessä metrissä oleva runkokoro on vaikeampi havaita kuin alle viidessä metrissä oleva koro.\nTiheässä kasvattamisella ja koivusekoituksella voidaan vähentää tervasrosoa ja uudistamalla tuoreet kasvupaikat kuuselle tervasroso voidaan välttää kokonaan, sillä tervasroso iskeytyy hyväkasvuisiin mäntyihin. Tervasroson tunnistamiseen ja henkilöstön kouluttamiseen on panostettava, jotta tauti tunnistetaan ajoissa ja sairaat puut saadaan poistetuksi hakkuissa. Merkitsemällä sairaat puut saadaan poistetuksi hakkuun yhteydessä tehokkaasti.


Blogi - Page 3 of 8 - digiapuri.com\nJulkaistu 30.1.2015 4.2.2015\nHoloLens – uusi maailma avautuu eteesi\nMicrosoft julkisti tammikuussa 2015 uuden Windows 10 -käyttöjärjestelmän. Samalla Microsoft esitteli HoloLens -nimisen laitteen. Kyseessä on täysin uudenlainen tapa käyttää tietokonetta. Tässä jutussa kerron millä tavalla HoloLens tulee mullistamaan tietokoneen käyttökokemuksen. Jatka lukemista ”HoloLens – uusi maailma avautuu eteesi”\nJulkaistu 31.12.2014 22.1.2015\nDigiapurin vuosi 2014 ja suunnitelmat vuodelle 2015\nOn tullut aika laittaa kulunut vuosi 2014 pakettiin ja tehdä yhteenveto vuoden jutuista. Kerron myös hieman digiapuri.com -sivuston jatkokehityssuunnitelmista vuodelle 2015. Jatka lukemista ”Digiapurin vuosi 2014 ja suunnitelmat vuodelle 2015”


Liikennepoliisit tappelivat keskenään risteyksessä – Stara\nLiikennepoliisit tappelivat keskenään risteyksessä\nViihdeuutiset 16.7.2013, 16:30 · Meri Pulkkinen\nSuurissa risteyksissä voi maailmalla nähdä liikennettä ohjaavia liikennepoliiseja. Nyt otsikoihin on päätynyt kaksi kiinalaista naispuolista liikennepoliisia, joiden väliset erimielisyydet kulminoituivat keskellä erittäin vilkasta risteystä.\nLue myös Koira oli ansassa syvässä kuopassa – pelastettiin kuivalihalla\nVideo kissatappelusta on nyt päätynyt nettiin. Liikennepoliisien välienselvittely sattui Tangshanin kaupungissa Hebein provinssissa. Tapauksesta tallennetulla videolla nähdään, että naiset muun muassa tönivät toisiaan, kiskovat hiuksia ja lyövät toisiaan nyrkeillä päähän. Tilanne saatiin rauhoittumaan vasta siinä vaiheessa, kun paikalle saapunut kolmas liikennepoliisi meni riitapukarien väliin.\nPeople’s Daily -lehti uutisoi, että videota tähdittävät naiset on erotettu viroistaan. Paikallisen poliisin julkaisemassa tiedotteessa tappelu tuomittiin täysin. Sillä kerrotaan olleen ”erittäin huonoja vaikutuksia”.


Neulottu pitsihuivi | Kodin Kuvalehti\n9.12.2012 klo 1:01\nNeuletaituri käärii pakettiin upean pitsihuivin, jos ei vielä tänä jouluna niin sitten vuoden päästä.\nKoko: Leveys n. 195 cm ja korkeus 95 cm.\nLanganmenekki: Regia Lace -lankaa 200 g sinikirjavaa (06584).\nPyöröpuikko Prym: Nro 3,5-4 tai käsialasi mukaan.\nTiheys: 21 s ja 28 krs viimeisteltyä pitsineuletta = 10 cm.\nPitsineuleet: Neulo ruutupiirrosten mukaan, piirroksissa on kaikki krs:t. Neulo oikean puolen krs:t piirroksen oikeasta reunasta vasempaan ja nurjan puolen krs:t vasemmasta reunasta oikeaan.\nAloita yläreunan keskeltä: Luo 3 s ja neulo 1 krs oikein. Tee sitten aloituspiirroksen mukaan krs:t 1.-22. Työssä on nyt 49 s.\nAloita sitten neulominen huivin keskiosan piirroksen mukaan. HUOM: Älä tee tässä eikä seuraavassakaan piirroksessa uudelleen alinta harmaata krs:ta koska se on sama kuin edellisen piirroksen viimeinen krs.\nAloita jokainen krs aina 3 ainaoikein -neulesilmukalla, tee sitten s:t jotka ovat ennen mallikertaa, toista mallikertaa tarpeen mukaan, tee mallikerran jälkeen olevat s:t sekä keskisilmukka, tee jälleen s:t ennen mallikertaa, toista mallikertaa tarpeen mukaan, tee mallikerran jälkeen olevat s:t ja neulo viimeisillä 3 s:lla ainaoikeaa. Toista piirroksen 23.-54. krs:ia 5 kertaa (=160 krs). Työhön tulee aina 80 uutta s:aa joka kerta kun toistat mallikerran korkeutta. Näin työssä on 182 krs:n jälkeen 449 s.\nTee vielä pitsineuleet huivin alaosan piirroksen mukaan. Aloita jälleen joka krs 3 ainaoikein -neulesilmukalla, tee piirroksen s:t ennen mallikertaa, toista 20 s:n mallikertaa 11 kertaa, tee mallikerran jälkeiset s:t sekä keski-s, tee jälleen piirroksen s:t ennen mallikertaa, toista 20 s:n mallikertaa 11 kertaa, tee mallikerran jälkeiset s:t ja neulo 3 s:lla ainaoikeaa.\nKun olet neulonut piirroksen valmiiksi (=24 krs), päätä s:t löyhästi.\nViimeistely: Levitä huivi alustalle kaavan mukaisiin mittoihin, laita kostea liina päälle ja anna kuivua.\nHuivin neulominen aloitetaan yläreunan keskeltä.\nHUIVIN KESKIOSAN PIIRROS\nPiirroksessa on vain pitsineuleet. Alin eli harmaa krs on edellisen piirroksen viimeinen krs, älä tee sitä uudelleen, se on mukana vain helpottamassa neuleen jatkamista.\nHUIVIN ALAOSAN PIIRROS\nLangat ja tarvikkeet Coats Crafts


LORD BELIAL: Nocturnal Beast - Soundi.fi\nArvio julkaistu Soundissa 12/2005. Antti Mattila 1.5.2007\nIkuisesti ruotsalaisen blackin kakkossarjaan tuomitulta tuntuneen trollhättanilaisnelikon viidellä ensimmäisellä levyllä ei metallin historiaa myllerretty. Tutuilla aseilla piiskatulla keskitien blackillä jäätiin kauaksi Mardukin ja Dark Funeralin räiskeestä.\nNocturnal Beastilla Lord Belial katselee saavutuksiaan lintuperspektiivistä ja keksii lopultakin kiertotien luovuuttaan padonneille esteille. Se pysyttelee lähes täysin jo The Seal Of Belialilla virittelemissään rauhallisissa teemoissa ja lisää mausteeksi entistä melodisempia rytmikitaroita sekä viekoittelevasti keinuvia soolokitaran näppäilyjä. Yhtäkkiä ollaan loitompana ennalta arvattavasta black-asettelusta ja kun Desolate Passagen tyylisissä kappaleissa lähestytään folkmaista viikinkimetallihenkeä, yhtymäkohtia saakin ruveta hakemaan Amon Amarthin suunnalta.\nLaulajakitaristi Thomas Backelinin ”burn the crucifix”-huudot olisivat aiemmin uponneet itsestäänselvyyksinä muun solvauksen sekaan, mutta miehen rääkyessä niitä kauniiden ja luonnonläheisten kuvioiden päälle kontrastia ja draaman tuntua saavutetaan aiempaa tuntuvammin. Ei ihme, että logokin suunniteltiin uudelleen.